Rapport etter studentevaluering SPED4200 vår 2020 28 studenter fikk invitasjon til å svare. Det er registrert 13 svar. Det fleste studenter var fornøyd med den generelle informasjonen om studenttilværelsen under Covid-19. Studentene synes at kontakten med faglærerne og emneansvarlige i all hovedsak var god. Stengingen av universitet på grunn av Covid-19 førte til mange endringer i timeplanen. Studentene har forståelse for at dette var en uforutsigbar situasjon. Noen av forelesningene ble utsatt, endret eller avlyst. Selv om de fleste forelesningen ble satt opp på nytt, melder studentene om at noen da kom tett opptil eksamen. Informasjonen om endringene i timeplanen opplevdes som både god og mindre god. Studentene rapporterer om at bruk av opptak av forelesninger i all hovedsak var god. Live-Zoom forelesninger og seminarer ser ut til å ha fungert spesielt godt. De fleste av studentene synes gjennomføring av prosjektarbeidet har fungert godt, men et par melder om at det fungerte mindre godt. Mulighet for studentdeltagelse har både vært god og mindre god under Covid-19. Studenten rapporterer om at eget læringsutbytte etter praksis og praksisveiledning var meget bra. Praksisrapporten de skulle utarbeide fungerte bra. Flesteparten av studentene har lest mer enn halvparten av pensumet. Det er også en del studenter som har lest halvparten eller mindre. En av kommentarene går på at pensumet studentene skal igjennom i løpet av fordypningsemnet er omfattende og at det er utfordrende å få tid til å lese i en ellers hektisk studiehverdag. Studentene er fornøyd med egen arbeidsinnsats og læringsutbytte. Det har vært noe til lite kontakt med medstudentene utenom undervisningen. I forbindelse med Covid-19 ble eksamensformen endret til muntlig eksamen. Dette var studentene mindre fornøyd med. En av kommentarene går på at det kan ha vært en «fordel» å ha eksamen en av de to siste dagene siden man da kan ha fått tips av studentene som hadde eksamen den første dagen om type spørsmål de ble stilt. Involverte på studiet, både faglige og administrative, etterstreber å gi studentene god og lett tilgjengelig informasjon. Canvas er delt inn i tematiske moduler. Ved semesterstart ble det invitert til et felles møte med alle forelesere på emnet. Det er etablert ukentlige kontakttid på zoom mellom emneansvarlige og studenter. Forelesere oppfordres til at live-zoom forelesninger tas opp og gjøres tilgjengelig i etterkant da studentene melder om et ønske om dette. Studentene viser til positive erfaringer med at videoer legges ut i forkant av forelesningen og at det arrangeres zoom-møter der studentene kan stille spørsmål.